Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: A büntetõeljárásról szóló törvény 2006. évi módosítása (2006. évi LI. törvény) tette lehetõvé az elterelés
Paragraph Index: 1087

A büntetõeljárásról szóló törvény 2006. évi módosítása (2006. évi LI. törvény) tette lehetõvé az elterelés intézményének már a nyomozati szak kezdetétõl történõ igénybevételét is a terheltek számára. A korábban hatályban lévõ szabályozásnak megfelelõen a gyakran hosszabb idõ után megtörténõ ügyészi vádhalasztásig kellett várni az elterelés valamely szolgáltatásába történõ belépésig. Az 1/2007. büntetõ jogegységi határozat az egységes jogalkalmazást kívánja elõsegíteni. Eszerint kábítószerrel visszaélés megvalósulásakor természetes egységet csak az azonos törvényi tényállásba ütközõ magatartások képeznek. A természetes egységbe tartozó részcselekmény esetében szükségszerû következmény akábítószer-mennyiségekösszegzéseésabûncselekményminõsítéseszempontjábólazösszmennyiségazirányadó,s nincs jelentõsége annak, hogy az összmennyiség egésze vagy egy része valamilyen módon már megsemmisült. Tehát akkor is összegezni kell az azonos vagy különbözõ kábítószereknek a tiszta hatóanyag-tartalom alapulvételével kiszámított részmennyiségeit, ha az elkövetõ a természetes egységbe tartozó magatartásainak kifejtései révén birtokába került kábítószert elfogyasztotta. Nemzeti Drogstratégia Magyarország elsõ Nemzeti Drogstratégiája a 2000–2009 közötti periódust öleli fel. Ezt egészítik ki az akciótervek, amelyek kormányhatározatok formájában jelentek meg. Elõször 2002-ben (1036/2002. Korm. határozat), majd 2004-ben (1129/2004. Korm. határozat), végül 2007-ben (1094/2007. Korm. határozat). Ezek a dokumentumok meghatározzák azokat a kormányzati feladatokat, amelyeket a stratégia minél hatékonyabb megvalósulása érdekében az államigazgatási szereplõknek végre kell hajtaniuk. Koordinációs mechanizmusok a kábítószerügy területén A Kábítószerügyi Koordinációs Bizottság (KKB) a Kormány tanácsadó testülete, elnöke a szociális és munkaügyi miniszter, társelnöke az egészségügyi miniszter, tagjai a kábítószer-probléma kezelése szempontjából leginkább releváns minisztériumok és országos intézetek, valamint 2007 óta a civil szervezetek képviseletében 4 fõ. A Kábítószerügyi Egyeztetõ Fórumok (KEF) helyi szinten koordinálják a kábítószer-probléma kezelésével összefüggõ tevékenységeket. Ezek a testületek 8–10 taggal mûködnek, körükben megjelennek a civil szervezetek, egészségügyi és szociális ellátók, a kínálatcsökkentésben érdekelt szakemberek. A KEF-ek feladata, hogy helyi adatgyûjtést végezzenek, azonosítsák a legfontosabb kockázati csoportokat, meghatározzák a közösségi alapú beavatkozások célcsoportjait, valamint feltárják a kezelési szükségleteket. A KEF-ek további feladata, hogy a helyi ellátásokra vonatkozó információk széles körben hozzáférhetõek legyenek. A Nemzeti Drogmegelõzési Intézet koordinálja a Kábítószerügyi Egyeztetõ Fórumok munkáját. Jelenleg 89 KEF mûködik az országban különbözõ közigazgatási szintekhez kötötten. A kábítószerkérdéssel összefüggõ kutatások helyzete A kábítószerügyi koordinációért felelõs kormányzati szerv, a Szociális és Munkaügyi Minisztérium vállal felelõsséget a területet érintõ kutatások támogatásáért is, elsõsorban pályázati formában. A Nemzeti Drogstratégia egy egész fejezetet szentel a monitorozás és értékelés fontosságának, valamint minden egyes pillér esetében felsorolásra kerülnek a leglényegesebb kutatási területek, amelyek részben a helyzet felmérését, részben pedig az egyes beavatkozások értékelését hivatottak szolgálni. Az epidemiológiai kutatás immár tradicionálisnak tekinthetõ Magyarországon, ugyanakkor a beavatkozásokeredményességének vizsgálatát megcélzó kutatások viszonylag ritkán fordulnak elõ. A Nemzeti Drog Fókuszpont, amely maga is végez, illetõleg kezdeményez kutatásokat, minden egyéb kutatásról beszámolót gyûjt, és törekszik azok minél szélesebb körben történõ elterjesztésére. Az országban mûködõ egyéb terjesztési csatornák közé tartoznak még például a tudományos folyóiratok és a hamarosan elérhetõ új elektronikus adatbázis a kutatásról. Kábítószerrel kapcsolatos költségvetési kiadások 2006-ban készült az elsõ olyan átfogó magyarországi kutatás, mely a kábítószerrel összefüggõ költségvetési kiadásokat vizsgálja. 2009-ben újabb kutatás mérte fel a kábítószerrel kapcsolatos költségvetési kiadások szerkezeti változását 2000 és 2007 között, négy vizsgálati évben. A vizsgálat a kábítószerrel kapcsolatos költségvetési kiadásokat négy területen mérte fel: a büntetõ-igazságszolgáltatás; a kezelés; az ártalomcsökkentés és a prevenció és kutatás. Az utolsó vizsgálati évben a teljes, egy évre vonatkozó kiadások összesen mintegy 10 milliárd forintot tettek ki. Ennek legnagyobb része, mintegy háromnegyede (7,4 milliárd forint) a büntetõ-igazságszolgáltatás területén került felhasználásra. A kezelés-ellátás kiadásai egymilliárd forintot tettek ki, a szociális ellátások, melyek az ártalomcsökkentõkiadásokatis tartalmazzák,továbbimintegy 660 millióforintot jelentettek.A prevenciósprogramok mûködésére szánt kiadások és a kutatási támogatások összesen mintegy 900 millió forintos ráfordítást jelentettek. A négy vizsgálati évben a kiadások szerkezetében jelentõs változás nem történt. Nemzeti Stratégia a kábítószer-probléma kezelésére 2010–2018

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes